PAVLE KALINIĆ, šef Ureda za upravljanje u hitnim situacijama Grada Zagreba, novinarima je rekao da ga boli k**** kada su ga nazvali i pitali za koronavirus.

Naime, kako je objavio 24sata, nazvali su Kalinića i pitali ga hoće li organizirati press konferenciju zbog prvog slučaja koronavirusa u Hrvatskoj.

"Ja sam otišao ća, u avionu sam, idem za München i od tamo letim za San Francisco i boli me k****", rekao im je Kalinić.

Naknadno se ispričao.

"Novinarima se ispričavam ako je bio kakav loš odgovor, ali molim vas, nemojte zvati 14 puta u kontinuitetu, bit će vam sve odgovoreno. Ako vam treba pojašnjenje, možete bilo kad nazvati, molim vas, nemojte da pomognemo širenju panike jer nema razloga za paniku ni u Zagrebu ni u RH. Stvari su pod kontrolom i ostat će tako", rekao je.

Tekst se nastavlja ispod oglasa

Prvi slučaj potvrđen

Danas nešto prije podneva u zagrebačkoj zaraznoj bolnici potvrđen je prvi slučaj zaraze koronavirusom.

U popodnevnima satima sastao se Stožer civilne zaštite Grada Zagreba te će tijekom dana dati izjavu.